
ท่านสมาชิก คณะผู้บริหาร ปลัดเทศบาล หัวหน้าส่วนราชการ และผู้เข้าร่วมรับฟัง
(ประธานสภาเทศบาล)
การประชุมทุกท่าน สำหรับวันนี้มีระเบียบวาระการประชุมประกอบด้วย 5 วาระ ดังนี้

ระเบียบวาระที่ 1  
เรื่องที่ประธานแจ้งให้ที่ประชุมทราบ 

ระเบียบวาระที่ ๒
รับรองรายงานการประชุมสภาเทศบาลตำบลบ้านนา สมัยสามัญ 

       สมัยที่ 3
 ประจำปี พ.ศ. ๒๕๕๗  เมื่อวันพุธที่ 27 สิงหาคม 2557                          


ระเบียบวาระที่ 3 
เรื่องที่คณะกรรมการสภาท้องถิ่นตั้งขึ้นพิจารณาแล้วเสร็จ


       (คณะกรรมการแปรญัตติร่างงบประมาณรายจ่าย ประจำปี


       งบประมาณ 2558 วาระที่ 2)

ระเบียบวาระที่ 4
เรื่องที่เสนอใหม่


       ญัตติขออนุมัติกันเงินงบประมาณรายจ่าย ประจำปีงบประมาณ 2557

ระเบียบวาระที่ 5
เรื่องอื่น ๆ (ถ้ามี)

กระผมขอเปิดการประชุมตามระเบียบวาระครับ
ระเบียบวาระที่ ๑ 
เรื่องที่ประธานแจ้งให้ที่ประชุมทราบ 
นายจำรูญ  ผอมดำ
กระผมมีเรื่องที่จะแจ้งให้ที่ประชุมทราบ 3 เรื่องครับ
(ประธานสภาเทศบาล)
1.  วันนี้มีสมาชิกสภาเทศบาล ลาการประชุม ๒ ท่าน คือ คุณรำไพ แก้วเพ็ง สมาชิกสภา
เทศบาล เขตที่ ๑  และคุณจรัญ  หอยมณี  สมาชิกสภาเทศบาล เขตที่ ๑
 

2.  ด้วยงานส่งเสริมการท่องเที่ยว สำนักปลัดเทศบาล กำหนดจัดกิจกรรมพัฒนาแหล่ง
ท่องเที่ยวน้ำตกเขาคราม หมู่ที่ 10 ตำบลบ้านนา วัตถุประสงค์เพื่อทำความสะอาด
สถานที่ท่องเที่ยวให้เป็นระเบียบเรียบร้อยมีความปลอดภัยต่อนักท่องเที่ยว เพื่อเป็นการ
เตรียมความพร้อมในการต้อนรับนักท่องเที่ยว และเพื่อสร้างความรักความสามัคคี               
ในองค์กร จึงขอเชิญทุกท่านร่วมกิจกรรมพัฒนาน้ำตกเขาครามและรับประทานอาหาร
มื้อเที่ยงร่วมกัน ในวันศุกร์ที่ 12 กันยายน 2557 เวลา 09.00 น. เป็นต้นไป ครับ

3.  ขอเชิญสมาชิกสภาฯ ทุกท่าน ร่วมรับประทานอาหาร เนื่องในโอกาสที่ นายวิรัตน์ นิ่มมา 
ลูกจ้างประจำ ตำแหน่ง พนักงานขับเครื่องจักรกลขนาดกลาง เกษียณอายุราชการประจำปี
งบประมาณ 2557 ในวันศุกร์ที่ 26 กันยายน 2557 ณ สำนักงานเทศบาลตำบลบ้านนา          
เวลา 12.00 น. เป็นต้นไป ครับ
ที่ประชุม
รับทราบ


ระเบียบวาระที่ ๒
รับรองรายงานการประชุมสภาเทศบาลตำบลบ้านนา สมัยสามัญ สมัยที่ 3 ประจำปี พ.ศ. 2557
เมื่อวันพุธที่ 27 สิงหาคม 2557    
ประธานสภาเทศบาล
ตามที่สภาเทศบาลตำบลบ้านนาได้ประชุมสภา สมัยสามัญ สมัยที่ ๓ ประจำปี พ.ศ. ๒๕๕๗   
เมื่อวันพุธที่ ๒๗ สิงหาคม ๒๕๕๗  บัดนี้ ฝ่ายเลขานุการสภาได้จัดทำรายงานการประชุม           
เรียบร้อยแล้ว จึงนำเสนอที่ประชุมเพื่อพิจารณาและรับรองรายงาน
การประชุมสภาสภา       
สมัยสามัญ สมัยที่ ๓ ประจำปี พ.ศ.๒๕๕๗ เมื่อวันพุธที่ ๒๗ สิงหาคม 25๕๗

ท่านสมาชิกสภาฯ ท่านใดประสงค์จะแก้ไขเพิ่มเติมในรายงานการประชุม ขอเชิญครับ
ที่ประชุม
-ไม่มี-
ประธานสภาเทศบาล
เมื่อไม่มีสมาชิกสภาฯ ขอแก้ไข กระผมจะถามมติต่อที่ประชุมครับ สมาชิกท่านใดมีมติ 
รับรองรายงานการประชุมครั้งที่แล้ว โปรดยกมือครับ
ที่ประชุม
มีมติรับรอง
   ๙
เสียง

มีมติไม่รับรอง
   -
เสียง

งดออกเสียง
   ๑
เสียง

สรุปที่ประชุมมีมติเป็นเอกฉันท์
ระเบียบวาระที่ ๓
เรื่องที่คณะกรรมการสภาท้องถิ่นตั้งขึ้นพิจารณาแล้วเสร็จ (คณะกรรมการแปรญัตติ

ร่างเทศบัญญัติงบประมาณรายจ่าย ประจำปีงบประมาณ ๒๕๕8 วาระที่ ๒ )
ประธานสภาเทศบาล
เชิญประธานกรรมการแปรญัตติร่างเทศบัญญัติงบประมาณรายจ่าย ประจำปีงบประมาณ 
2558 รายงานความเห็นของคณะกรรมการแปรญัตติต่อสภาเทศบาลครับ                
นายปรีชา  นิ่มดำ      
เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการเทศบาล                       (ประธานกรรมการแปรญัตติ)  
ตำบลบ้านนาที่เคารพ

ตามที่สภาเทศบาลตำบลบ้านนา ได้มีมติรับหลักการแห่งร่างเทศบัญญัติงบประมาณรายจ่าย 
ประจำปีงบประมาณ 2558 เมื่อวันที่ 27 สิงหาคม 2557 และมีมติกำหนดระยะเวลาเสนอ
คำแปรญัตติ ตั้งแต่วันที่ 2 – 3 กันยายน 2557 และกำหนดวันพิจารณาคำแปรญัตติ                      
ในวันที่ 5 กันยายน 2557 เวลา 09.30 น. เป็นต้นไป ณ ห้องประชุมสภาเทศบาลตำบลบ้านนา 
ปรากฏว่าไม่มีผู้มายื่นเสนอคำแปรญัตติ คณะกรรมการแปรญัตติร่างเทศบัญญัติงบประมาณ
รายจ่าย ประจำปีงบประมาณ 2558 ได้ประชุมเมื่อวันที่ 5 กันยายน 2557 เวลา 09.30 น 
ณ ห้องประชุมสภาเทศบาลตำบลบ้านนา โดยคณะกรรมการแปรญัตติได้พิจารณาแล้ว             
มีมติคงไว้ตามร่างเดิมเพื่อให้สภาเทศบาลตำบลบ้านนาพิจารณาต่อไป จึงเรียนมาเพื่อ           
โปรดทราบและพิจารณาดำเนินการต่อไป
ประธานสภาเทศบาล
ขอบคุณ คุณปรีชา  นิ่มดำ ประธานกรรมการแปรญัตติ ครับ

ตามระเบียบกระทรวงมหาไทยว่าด้วยข้อบังคับการประชุมสภาท้องถิ่น พ.ศ.2547                
แก้ไขเพิ่มเติมถึง (ฉบับที่ 2) พ.ศ.2554 ข้อ 51 ในการพิจารณาร่างข้อบัญญัติวาระที่สอง 
ให้ปรึกษาเรียงตามลำดับข้อเฉพาะที่มีการแปรญัตติหรือที่คณะกรรมการแปรญัตติแก้ไข
เท่านั้น ดังนั้นจึงไม่มีคำปรึกษาในขั้นแปรญัตติครับ 

ต่อไปจะเป็นการพิจารณาร่างเทศบัญญัติในวาระที่ 3 ขั้นลงมติ กระผมขอหารือว่าจะ
พิจารณาในวาระที่ 3 ในวันไหน ขอเชิญสมาชิกเสนอ และผู้รับรองสองท่าน ครับ
นายอุทิศ  สุตะนุกะมัง
เรียนประธานสภาที่เคารพ ท่านสมาชิกผู้ทรงเกียรติ และหัวหน้าส่วนราชการเทศบาล                       (สมาชิกสภาฯ เขตที่ 1)  
ตำบลบ้านนาที่เคารพ

กระผมขอเสนอให้มีการพิจารณาร่างเทศบัญญัติในวาระที่ 3 ขั้นลงมติ 

ในวันที่ 10 กันยายน 2557 ครับ
ผู้รับรอง
1.  นายบุญน้อย   เกื้อวงค์

2.  นายจำนงค์    อนุศิริ

สรุป ที่ประชุมมีมติให้มีการพิจารณาร่างเทศบัญญัติในวาระที่ 3 ขั้นลงมติ                                    

ในวันที่ 10 กันยายน 2557
ประธานสภาเทศบาล
วาระที่ ๓ ขั้นลงมติ กระผมขอมติต่อที่ประชุมครับ สมาชิกท่านใดเห็นควรให้ร่างเทศบัญญัติ
งบประมาณรายจ่าย ประจำปีงบประมาณ ๒๕๕8 ตราเป็นเทศบัญญัติงบประมาณรายจ่าย
ประจำปีงบประมาณ ๒๕๕8 และส่งร่างเทศบัญญัติไปยังนายอำเภอเพื่อส่งไปยังผู้ว่าราชการ
จังหวัดพัทลุงพิจารณาให้ความเห็นชอบ โปรดยกมือครับ
ที่ประชุม
มีมติเห็นชอบ 
      ๙    เสียง

มีมติไม่เห็นชอบ     -    เสียง

งดออกเสียง
      ๑    เสียง


สรุป ที่ประชุมสภาเทศบาลตำบลบ้านนา มีมติเห็นควรให้ร่างเทศบัญญัติงบประมาณ
รายจ่าย ประจำปีงบประมาณ ๒๕๕8 ตราเป็นเทศบัญญัติงบประมาณรายจ่าย ประจำปี
งบประมาณ ๒๕๕ และส่งร่างเทศบัญญัติไปยังนายอำเภอเพื่อส่งไปยังผู้ว่าราชการ
จังหวัดพัทลุงพิจารณาให้ความเห็นชอบต่อไป 
ระเบียบวาระที่ 4

เรื่องที่เสนอใหม่





ญัตติขออนุมัติกันเงินงบประมาณรายจ่าย ประจำปีงบประมาณ ๒๕๕๗
ประธานสภาเทศบาล

ญัตติดังกล่าวเป็นญัตติซึ่งท่านนายกได้เสนอมา ดังนั้นขอเชิญท่านนายกได้ชี้แจงถึงหลักการ   

และเหตุผลครับ
นายคำน้อย หนูแสง
เรียนประธานสภาที่เคารพ ท่านสมาชิกผู้ทรงเกียรติ และหัวหน้าส่วนราชการเทศบาล                       (นายกเทศมนตรี)  
ตำบลบ้านนาที่เคารพ ข้าพเจ้าขอเสนอญัตติเพื่อพิจารณา ดังนี้

ญัตติขออนุมัติกันเงินงบประมาณรายจ่าย ประจำปีงบประมาณ 2557 

หลักการ เพื่อเสนอต่อสภาเทศบาลตำบลบ้านนาได้พิจารณาอนุมัติกันเงินงบประมาณ
รายจ่ายประจำปีงบประมาณ 2557 กรณีมิได้ก่อหนี้ผูกพัน ตั้งจ่ายไว้ในแผนงาน                     
การศาสนาวัฒนธรรมและนันทนาการ งานวิชาการวางแผนและส่งเสริมการท่องเที่ยว 
หมวดค่าครุภัณฑ์ที่ดินและสิ่งก่อสร้าง โครงการก่อสร้างรั้วตาข่ายสวนกวางเปิดเขาคราม       
หมู่ที่ 4 ตั้งไว้ 650,000 บาท (หกแสนห้าหมื่นบาทถ้วน)

เหตุผล ระเบียบกระทรวงมหาดไทยว่าด้วยการรับเงิน การเบิกจ่าย การฝากเงิน และ               
การตรวจเงินขององค์กรปกครองส่วนท้องถิ่น พ.ศ.2547 หมวด 5 การกันเงิน ข้อ 59           
ในกรณีที่มีรายจ่ายหมวดค่าครุภัณฑ์ที่ดินและสิ่งก่อสร้าง ยังมิได้ก่อหนี้ผูกพัน แต่มีความ
จำเป็นจะต้องใช้จ่ายเงินนั้นต่อไปอีก ให้องค์กรปกครองส่วนท้องถิ่นรายงานขออนุมัติกันเงิน
ต่อสภาท้องถิ่นได้อีกไม่เกินระยะเวลาหนึ่งปี

สืบเนื่องมาจากเทศบาลตำบลบ้านนาได้ตั้งงบประมาณสำหรับโครงการก่อสร้างรั้วตาข่าย           
สวนกวางเปิดเขาคราม หมู่ที่ 4 ตั้งไว้ 650,000 บาท แต่เนื่องจากเป็นสถานที่
สาธารณประโยชน์ที่อยู่ในเขตอุทยานแห่งชาติเขาปู่เขาย่า จึงทำให้โครงการดังกล่าวมีปัญหา
ในขั้นตอนของการขออนุญาตใช้สถานที่เพื่อดำเนินการนิดหน่อย ทางเทศบาลตำบลบ้านนา          
ก็ได้ทำหนังสือถึงอำเภอศรีนครินทร์เพื่อขออนุญาตใช้สถานที่แล้ว และทางอำเภอศรีนครินทร์
ก็ได้ทำหนังสือไปยังอุทยานแห่งชาติเขาปู่เขาย่า ส่วนทางอุทยานแห่งชาติเขาปู่เขาย่าก็ต้อง
ทำหนังสือต่อไปยังสำนักบริหารพื้นที่อนุรักษ์ที่ 6 สงขลา และสำนักบริหารพื้นที่อนุรักษ์ที่ 6 
ก็ได้ทำหนังสือไปยังกรมอุทยานแห่งชาติ สัตว์ป่า และพันธุ์พืช เป็นที่เรียบร้อยแล้ว แต่ก็ต้อง
ใช้เวลาสักระยะหนึ่ง การที่ขอใช้พื้นที่ล่าช้าก็เพราะเป็นเรื่องที่ต้องดำเนินการไปตามขั้นตอน
ซึ่งเราไม่สามารถกำหนดระยะเวลาที่แน่นอนได้ โครงการดังกล่าวเป็นการพัฒนาร่วมกัน
ระหว่างเทศบาลตำบลบ้านนา อุทยานแห่งชาติเขาปู่เขาย่า และศูนย์เพาะเลี้ยงสัตว์ป่า
จังหวัดพัทลุงที่บ้านนาวง โดยในส่วนของสัตว์ป่าทางศูนย์เพาะเลี้ยงจัดการไป ในส่วนของ
ธรรมชาติทางอุทยานแห่งชาติเขาปู่เขาย่าจัดการไป และในส่วนการดำเนินการเทศบาล
ตำบลบ้านนาก็ดำเนินการไป เราทุกฝ่ายก็ต้องรับผิดชอบร่วมกัน เพราะฉะนั้นคงจะไม่นาน
เกินรอโครงการนี้ต้องดำเนินการแล้วเสร็จเป็นรูปธรรม ในส่วนของกวาง กระผมได้ประสาน
ไปยังเจ้าหน้าที่ศูนย์เพาะเลี้ยงเรียบร้อยแล้ว รอดำเนินการก่อสร้างรั้วตาข่าย ซึ่งน่าจะใช้
เวลาอีก 2 – 3 เดือน ก็น่าจะเรียบร้อย ทุกภาคส่วนก็พยายามทำให้ทุกสิ่งทุกอย่างเกิด 
ความถูกต้องเรียบร้อยก่อนเข้าดำเนินการก่อสร้าง ด้วยเหตุนี้จึงไม่สามารถดำเนินการ
โครงการดังกล่าวให้แล้วเสร็จในปีงบประมาณ 2557 ได้ จึงมีความจำเป็นต้องขออนุมัติ           
กันเงินงบประมาณรายจ่ายประจำปีงบประมาณ 2557 สำหรับโครงการดังกล่าวต่อสภา
เทศบาลตำบลบ้านนาครับ ขอบคุณครับ
ประธานสภาเทศบาล
ครับ ขอบคุณท่านนายกที่ได้ชี้แจงครับ สมาชิกท่านใดมีข้อสงสัยหรือจะสอบถามเพิ่มเติม               
หรือจะอภิปรายไหมครับ ขอเชิญ คุณปรีชา นิ่มดำ ครับ
นายปรีชา นิ่มดำ
เรียนประธานสภาที่เคารพ ท่านสมาชิกผู้ทรงเกียรติ หัวหน้าส่วนราชการ และผู้เข้าร่วม               (สมาชิกสภาฯ เขตที่2)  
รับฟังการประชุมที่เคารพทุกท่าน 

สำหรับสวนกวางเปิดถ้าหากว่าทางเทศบาลตำบลบ้านนาดำเนินการบรรลุวัตถุประสงค์ที่ 
วางไว้จะเป็นหน้าเป็นตาของจังหวัดไปด้วย รวมถึงเทศบาลตำบลบ้านนาด้วย มีนักท่องเที่ยว
หลาย ๆ จังหวัดที่มา ต้องการที่จะดูกวางแต่ต้องผิดหวังกลับไป ขณะนี้มีการก่อสร้างศาลา 
ที่พักนักท่องเที่ยวอยู่ คนงานเล่าให้ฟังว่ามีนักท่องเที่ยวต้องการมาดูกวางจำนวนมาก แต่ก็
ต้องกลับไปไม่ได้ดู เพราะธรรมชาติของกวางจะไม่ปรากฏให้คนได้ชม อยู่ในป่าลึก หากว่า
เทศบาลตำบลบ้านนาดำเนินการเรื่องนี้สำเร็จคงจะเป็นหน้าเป็นตาไว้รับนักท่องเที่ยวครับ 
ผมขอสนับสนุนการขอกันเงินงบประมาณในส่วนนี้ครับ ขอบคุณครับ
ประธานสภาเทศบาล
ครับ ขอบคุณ คุณปรีชา  นิ่มดำ ครับ ท่านสมาชิกท่านใดจะอภิปรายเพิ่มเติมไหมครับ

ถ้าไม่มี กระผมจะขอมติจากสภาครับ สมาชิกท่านใดอนุมัติกันเงินงบประมาณรายจ่าย
ประจำปีงบประมาณ 2557 เพื่อดำเนินการโครงการก่อสร้างรั้วตาข่ายสวนกวางเปิด            
เขาคราม หมู่ที่ 4 โปรดยกมือครับ
ที่ประชุม
มีมติอนุมัติ   
๙ 
เสียง

มีมติไม่เห็นชอบ   
- 
เสียง

งดออกเสียง
๑
เสียง


สรุป ที่ประชุมสภาเทศบาลตำบลบ้านนา มีมติอนุมัติกันเงินงบประมาณรายจ่าย ประจำปี
งบประมาณ 2557 เพื่อดำเนินการโครงการก่อสร้างรั้วตาข่ายสวนกวางเปิดเขาคราม             
หมู่ที่ 4 
ระเบียบวาระที่ 5
เรื่องอื่นๆ 
ประธานสภาเทศบาล
ในระเบียบวาระเรื่องอื่น ๆ สมาชิกมีเรื่องจะสอบถาม และจะขอให้ผู้บริหารชี้แจง เชิญครับ 
ขอเชิญ คุณประจวบวิสุทธ์ จันทร์ตรี ครับ


นายประจวบวิสุทธ์ จันทร์ตรี
เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ                       

 (สมาชิกสภาฯเขตที่๑)  
เทศบาลตำบลบ้านนาที่เคารพ

ร่างเทศบัญญัติงบประมาณรายจ่าย ประจำปีงบประมาณ ๒๕๕๘ ได้ผ่านไป ๓ วาระแล้ว 
สมาชิกได้พิจารณาอย่างละเอียดแล้วการตั้งงบประมาณอยู่ในความเหมาะสมแต่ก็มีบางเรื่อง
ที่ได้คุยกันนอกรอบ คือโครงการก่อสร้างถนน คสล.สายชุมชนพัฒนาหมู่ที่๑ คุยกับท่าน
นายกว่าขอแปรญัตติเป็น ๔ เมตร ได้ให้ช่างประมาณการเรียบร้อยแล้ว แต่ท่านให้
ความเห็นว่า ท่านจะทำตลอดสายในคราวเดียวกัน กว้าง ๓ เมตร ยาว ๓๐๐ เมตร เพื่อไม่
ต้องการให้เสียความตั้งใจของพี่น้องประชาชน ควรดำเนินการไปตามนั้นก่อน หลังจากนั้น
หากพี่น้องประชาชนมีความต้องการ มีที่ดินที่เหลือเพิ่มเป็น ๔ เมตรได้ ท่านก็จะตั้ง
งบประมาณในปี ๒๕๕๙ ท่านได้สัญญาไว้อย่างนี้ เผื่อว่าพี่น้องประชาชนสอบถาม จะได้
ชี้แจงไปในแนวทางเดียวกัน  

เรื่องต่อไป เรื่องที่จะนำเงินไปใช้ตามเทศบัญญัติ ผมเชื่อว่าแต่ละกองคงตระหนักถึงหลัก    
ธรรมาภิบาล ได้สำนึกในเงินภาษีของพี่น้องประชาชน  ขอให้ทุกท่านที่มีหน้าที่ที่เกี่ยวข้องใน
การใช้จ่ายเงินขอให้ใช้จ่ายกันอย่างประหยัด หากมีส่วนหนึ่งส่วนใดที่ขอความร่วมมือจาก
ผู้ประกอบการได้ ก็ขอให้แสดงตนเพื่อที่จะให้เทศบาลมีงบประมาณที่เหลือใช้เอาไป
แก้ปัญหาส่วนอื่นครับ ถ้าเราติดตามข่าว ในตอนนี้องค์กรปกครองส่วนท้องถิ่นนั้น ถูกมองว่า 
ใช้จ่ายเงินสุรุ่ยสุร่าย จริงๆแล้วไม่ได้เป็นไปทุกพื้นที่ ให้ท่านระมัดระวังให้เห็นประโยชน์
ส่วนรวมเป็นที่ตั้ง เรื่องต่อไปขอชมเชยการทำงานของเลขานุการสภาคนใหม่ครับได้ทำ
หน้าที่ด้วยความตั้งใจ การบันทึกการประชุมก็ดูแล้วเข้าใจง่าย แต่ในการทำหน้าที่ในเรื่อง
ของนิติกรของเทศบาลก็ต้องไปดูข้อกฎหมายต่าง ๆ ไม่ว่าจะเป็นแนวทางคำพิพากษา              
ของศาล ดูการตีความของข้อกฎหมายต่าง ๆ เพื่อนำมาใช้ในการทำหน้าที่ของสภาต่อไป 
และขอบคุณท่านนายกที่ได้เข้าดำเนินการแก้ไขปัญหาความเดือดร้อนของพี่น้องประชาชน
หมู่ที่ ๖ ตามที่ได้อภิปรายไว้เมื่อครั้งที่แล้ว ขอให้กำลังใจเพื่อที่จะทำงานให้พี่น้องประชาชน
ตามที่ตั้งใจขอขอบคุณท่านประธานที่ให้โอกาส ขอบคุณครับ 
ประธานสภาเทศบาล
ขอบคุณ คุณประจวบวิสุทธ์  จันทร์ตรีครับ สมาชิกท่านใดจะอภิปรายเพิ่มเติมไหมครับ 
ไม่มีนะครับ ขอเชิญท่านนายกได้ชี้แจง ครับ
นายคำน้อย หนูแสง
เรียนประธานสภาที่เคารพ คณะผู้บริหาร ท่านสมาชิกผู้ทรงเกียรติ หัวหน้าส่วนราชการ                (นายกเทศมตรี)
เทศบาลตำบลบ้านนาที่เคารพ

ขอบคุณท่านสมาชิกที่ได้ให้ความร่วมมือในการพิจารณาร่างเทศบัญญัติงบประมาณรายจ่าย 
ประจำปีงบประมาณ ๒๕๕๘ ได้ผ่านไปครบทุกวาระด้วยความเรียบร้อย เพื่อจะได้มาเป็น
เครื่องมือในการพัฒนา ทำประโยชน์ให้กับพี่น้องประชาชนในตำบลบ้านนาต่อไป และ
ต่อไปจะต้องขอความอนุเคราะห์จากท่านอีก ประมาณ ๒-๓ เรื่อง เช่น เรื่องงานของดี       
ศรีนครินทร์จากการที่ได้ไปประชุมร่วมกับหน่วยงานต่างๆที่เกี่ยวข้อง สำหรับตำบลบ้านนา
ในการจัดงานครั้งนี้ กระผมได้ให้ความร่วมมือไป เช่น มอบรถจักรยาน จำนวน ๑ คัน                
เพื่อเป็นของรางวัลนาวาพาโชค และในส่วนขอพิธีเปิดวันที่ ๑๑ กันยายน ๒๕๕๗ จะนำเอา
ผลไม้
ไปจัดแสดงของดีศรีนครินทร์และนำจำปาดะไปทอดให้ผู้เข้าชมงานได้รับประทาน              
กันด้วย จึงขอความร่วมมือจากทุกท่านว่า หากท่านใดมีผลไม้สดๆ สวยๆ คัดสรรกันมา 
แสดงได้สำหรับสถานที่ตั้งแสดงได้ประสานกับทางป่าไม้ อุทยาน น่าจะจัดอยู่ในพื้นที่ใกล้ๆ
กันเรื่องที่ ๒ ในความคิดตอนนี้กระผมตั้งใจจะทำให้น้ำตกเขาครามมีชื่อเสียงเป็นที่เลื่องลือ
ให้ได้ เช่น การอนุรักษ์พันธุ์ปลาหวด เป็นพันธุ์ปลาที่มีอยู่ในตอนนี้ให้เป็นสมบัติของ
ประชาชนคนบ้านนา คิดว่าจะจัดงานเพื่อปลูกจิตสำนึกให้พี่น้องประชาชนตำบลบ้านนา
โดยเฉพาะประชาชนในพื้นที่หมู่ที่ ๔ และหมู่ที่ ๑๐ เจ้าของพื้นที่ได้มีจิตสำนึกหวงแหน
อนุรักษ์ไว้เป็น
สมบัติอันมีค่าของตำบลบ้านนาต่อไป

เรื่องที่ ๓ เรื่องงานทอดกฐินสามัคคีซึ่งเป็นประเพณีปฏิบัติของเทศบาลตำบลบ้านนาเป็น
ประจำทุกปี ซึ่งก็ใกล้จะถึงแล้ว ก็ขอให้พวกเราร่วมแรงร่วมใจกันเหมือนทุกปีนะครับ

เรื่องที่๔ เป็นเรื่องสำคัญของอำเภอศรีนครินทร์ ทุกคนตั้งใจจะสร้างพระบรมราชานุสาวรีย์
สมเด็จย่าประดิษฐาน ณ ที่ว่าการอำเภอศรีนครินทร์ มีกำหนดการทอดผ้าป่าใน
                
วันที่ ๒๑ ตุลาคม ๒๕๕๗ ให้มีการจองเป็นกองผ้าป่า โดยในคราวประชุมครั้งก่อนได้มีมติ 
จองกองละ ๑๐,๐๐๐ บาท แต่เมื่อประประชุมครั้งหลังกระผมเสนอว่าน่าจะจองกองละ
๑,๐๐๐.-บาท จะเรี่ยไรหมู่บ้านละ ๑๐,๐๐๐.- ก็คงยาก แต่ถ้าว่าครัวเรือนละ๑,๐๐๐ บาท
คงจะง่ายกว่า การทำความดีโดยเฉพาะชื่ออำเภอศรีนครินทร์ เป็นพระนามของสมเด็จย่า
ด้วยแล้ว รายจ่ายประมาณไว้ ๑๐ ล้านบาท ซึ่งในขั้นต้นต้องนำเงินจำนวน ๓ ล้านบาท
เพื่อที่จะดำเนินการสั่งทำรูปเหมือนก่อน หลังจากนั้นจะดำเนินการเรื่องฐาน                
พระบรมราชานุสาวรีย์ ตอนนี้ทางกรม ได้อนุมัติแล้วต้องโอนเงินไปก่อนจะดำเนินการได้ 
สำหรับนายอำเภอศรีนครินทร์ก็ได้ลงพื้นประชาสัมพันธ์เรื่องนี้อย่างต่อเนื่อง เมื่อวันก่อนก็ได้
ไปร่วมงานการแข่งขันกีฬาสร้างเสริมสุขภาพใจที่โรงเรียนนาวง มีราษฎรในพื้นที่              
นายอชิรพัฒน์  มิตรชู ได้บริจาคผ่านนายอำเภอศรีนครินทร์ จำนวน ๑๐,๐๐๐.-บาท และ 
เมื่อวันก่อนนี้ที่บ้านสมาชิกสภาเทศบาล คุณจำนงค์ อนุศิริ มีจิตศรัทธาบริจาคผ่าน
นายอำเภอศรีนครินทร์ อีกจำนวน ๑๐,๐๐๐.-บาท ต้องขอขอบคุณแทนทุกท่าน หากมีท่าน
อื่นประสงค์บริจาคก็ขอเชิญได้นะครับ ส่วนในเรื่องการถมหลุมบ่อในพื้นที่ที่ท่าน
สมาชิกอภิปรายในการประชุมครั้งก่อนตอนนี้ได้ดำเนินการเป็นที่เรียบร้อยแล้วครับ 
พยายามดำเนินการในเบื้องต้น ก่อนที่ฝนจะตกน้ำจะท่วม และฝากทุกท่านเรื่องน้ำใช้                 
นำเรียนว่าตอนนี้เทศบาลมีความพร้อมที่ไหนเดือดร้อนให้เขียนคำร้องมาทางเทศบาล     
จะดำเนินการให้ทันที ขอบคุณสมาชิกอีกครั้งครับ
ประธานสภาเทศบาล
ขอบคุณท่านนายกที่ได้ชี้แจงครับ ต่อไปขอเชิญท่านรองศรัญญู ชูเกลี้ยง ครับ 
นายศรัญญู ชูเกลี้ยง      
เรียนประธานสภาที่เคารพ ท่านสมาชิกผู้ทรงเกียรติ และหัวหน้าส่วนราชการ                       

(รองนายกเทศมนตรี)  
เทศบาลตำบลบ้านนาที่เคารพ

ขอบคุณสมาชิกที่ได้พิจารณามีมติผ่านร่างเทศบัญญัติงบประมาณรายจ่าย ประจำปี
งบประมาณ ๒๕๕๘ เป็นไปอย่างถูกต้องตามระเบียบ เป็นที่เรียบร้อยแล้วผู้ที่เกี่ยวข้องใน
การตั้งงบประมาณพยายามตั้งอย่างรัดกุม ยึดถือเอาปีที่ผ่านมาเปรียบเทียบ ทำตามระเบียบ
ทุกขั้นตอน และจะนำเอาโครงการต่างๆไปดำเนินการให้เกิดประโยชน์สูงสุด สำหรับผลการ
ประเมินในปี ๒๕๕๗ นั้นเป็นที่น่าพอใจในทุกโครงการ เสียงตอบรับเป็นไปด้วยดี ขอชื่น
ชมท่านนายกที่มีวิสัยทัศน์ และตั้งใจทำงานอย่างจริงจัง ในส่วนของการกันเงินมีความจำเป็น
เหมือนกัน เนื่องจากระบบติดขัดก็ต้องแก้ไขที่ระบบ เรื่องกันเงินเป็นอำนาจของสภา
เหมือนกันที่ต้องพิจารณาเห็นสมควร การเบิกจ่ายงบประมาณนั้นกองคลังต้องรับบทหนัก
พอสมควร ก็ยึดหลักระเบียบเป็นหลักเพราะมีหน่วยงานที่เกี่ยวข้องลงมาตรวจสอบภายหลัง 
เช่น สำนักงานตรวจเงินแผ่นดิน เป็นต้น อย่างหน่วยงานอื่นให้ไปร่วมกิจกรรมถ้าไม่มี
หนังสือมาก็ไม่สามารถดำเนินการเบิกจ่ายงบประมาณได้ ขอขอบคุณทุกท่านที่เห็น
ความสำคัญในการพัฒนาท้องถิ่น และมีมติให้ร่างเทศบัญญัติฉบับนี้ ตราเป็นเทศบัญญัติ
งบประมาณรายจ่ายประจำปีงบประมาณ ๒๕๕๘ เพื่อส่งร่างเทศบัญญัติไปยังนายอำเภอ
เพื่อส่งไปยังผู้ว่าราชการจังหวัดพัทลุงพิจารณาให้ความเห็นชอบต่อไป ขอบคุณครับ
ประธานสภาเทศบาล
ขอบคุณท่านนายกเทศมนตรี และท่านรองนายกเทศมนตรีที่ได้ชี้แจงครับ 

ท่านรองนายกเทศมนตรี ที่ปรึกษานายกเทศมนตรี เลขานุการนายกเทศมนตรี ปลัดเทศบาล 
หัวหน้าสำนักปลัด ผู้อำนวยการกอง มีเรื่องจะหารือไหมครับ ท่านผู้เข้าร่วมรับฟัง

การประชุมประชุมมีอะไรจะเสนอต่อที่ประชุมไหมครับ ขอเชิญ คุณชุมพล ชูอักษร ครับ
นายชุมพล ชูอักษร
เรียนประธานสภาที่เคารพ คณะผู้บริหาร ท่านสมาชิกผู้ทรงเกียรติ หัวหน้าส่วนราชการ                
(ผช.ผญ. ม.๑๒)
เทศบาลตำบลบ้านนาที่เคารพ

กระผมมีเรื่องที่จะนำเสนอต่อที่ประชุม ๒-๓ เรื่องครับ เรื่องแรกเป็นถนนสายห้วยพืช                   
หมู่ที่ ๗ ซึ่งครั้งก่อนได้นำเอารถไปปรับแต่งถนนแล้ว มาตอนนี้กลับมาเป็นสภาพเดิมอีก   
เกิดจากมีฝนตกหนักในช่วงที่ผ่านมา ส่งผลให้ถนนชำรุดเสียหาย เกิดเป็นร่องน้ำ หลังจากนี้
ขอความอนุเคราะห์ทางเทศบาลเข้าดำเนินการอีกครั้งครับ  เรื่องที่ ๒ การขยายเขตไฟฟ้า
สายหลังสหกรณ์หมู่ที่ ๑๒ ทางกองช่างเข้าไปสำรวจแล้วปรากฏว่ามีอุปสรรคเพราะที่ดิน         
ริมถนนซึ่งเป็นสวนยางพาราเจ้าของไม่ยินยอมอุทิศที่ดินให้ ทางหมู่บ้านไม่สามารถเคลียร์ได้ 
จึงดำเนินการต่อไปไม่ได้ ต้องขอขอบคุณทางเทศบาลที่ดำเนินการแล้ว แต่ติดปัญหา
อุปสรรคในพื้นที่เสียเอง กระผมมาคิดว่าน่าจะสำรวจขยายเขตไฟฟ้าถนนทางเข้าสนามกีฬา
ของหมู่บ้านจะดีกว่าเพราะเป็นที่สาธารณะประโยชน์ สำหรับการพัฒนาน้ำตกนั้น                    
ผมมีแนวคิดว่าทางเข้าเริ่มจากบ้านต้นไทรน่าจะปลูกต้นโกศลให้ตลอดแนวสองข้างทาง              
เคยมีโอกาสได้ไปเห็นที่บ้านน้ำผุดจังหวัดตรังสวยงามมาก ยิ่งช่วงนี้เข้าหน้าฝนแล้วเหมาะ    
กับการปลูก หากวันไหนดำเนินการกระผมจะช่วยเต็มที่ครับ เรื่องสุดท้ายงานของดี                   
ศรีนครินทร์ท่านนายกบอกว่าจะนำจำปาดะไปทอดให้ผู้เข้าชมงานได้รับประทานกัน            
ทางหมู่ที่ ๑๒ ก็จำนำจำปาดะไปทอดเช่นกัน ก็น่าจะอยู่พื้นที่ใกล้ ๆ กัน เผื่อว่าจะได้ช่วยกัน 
สุดท้ายขอขอบคุณท่านประธาน
ครับที่เปิดโอกาสให้ ขอบคุณครับ
ประธานสภาเทศบาล
ขอบคุณทุกท่าน ทุกข้อเสนอแนะ และทุก ๆ ความคิดเห็น อยากเห็นบรรยากาศการประชุม
แบบนี้ตลอดไป สำหรับวันนี้เราประชุมกันพอสมควรแล้ว ขอบคุณสมาชิกสภาเทศบาล 
คณะผู้บริหาร หัวหน้าส่วนราชการ เจ้าหน้าที่กิจการสภา และผู้เข้ารับฟังการประชุมและ
ทุก ๆ
ท่านที่เกี่ยวข้อง ขอให้ทุกท่านดินทางโดยสวัสดิภาพ ขอบคุณครับ
เลิกประชุมเวลา  
๑๖ .๓๐ น.






  (ลงชื่อ)     จำรัส นิลจันทร์   ผู้จดรายงานการประชุม
                                                       (นายจำรัส นิลจันทร์)

                


 ผช.จนท.บริหารงานทั่วไป



 (ลงชื่อ)
      นิภาพร  บุญสีสม     เลขานุการสภาเทศบาล  

          


 (นางสาวนิภาพร  บุญสีสม)
        คณะกรรมการตรวจรายงานการประชุมสภาเทศบาลตำบลบ้านนาได้ตรวจแล้ว


(ลงชื่อ
     ปลอด ทองคง
ประธานกรรมการ
          


  (นายปลอด ทองคง)
 

  สมาชิกสภาเทศบาลตำบลบ้านนา เขตที่ ๑


 (ลงชื่อ)     อุทิศ  สุตะนุกะมัง
กรรมการ
            


 (นายอุทิศ  สุตะนุกะมัง)
  

 สมาชิกสภาเทศบาลตำบลบ้านนา เขตที่ ๒


 (ลงชื่อ)      รำไพ  แก้วเพ็ง
กรรมการและเลขานุการ
             


  (นางรำไพ  แก้วเพ็ง)

    

  สมาชิกสภาเทศบาลตำบลบ้านนา เขตที่ ๑
ทาน ตั้งแต่ ชลประทานได้ดำเนินการในหมู่ที่ ๔ บ้านเขาคราม กระผมในฐานะของผู้บริหารยังไม่ได้รับทราบข้อม
       สภาเทศบาลตำบลบ้านนาได้รับการรับรองรายงานการประชุมนี้แล้วเมื่อวันที่.....................................
      
จึงลงลายมือชื่อไว้เป็นหลักฐาน


 (ลงชื่อ)    


             (                            )


       ประธานสภาเทศบาลตำบลบ้านนา

